<classify> MAKAMU wa Rais, Samia Suluhu Hassan amezitaka nchi wanachama wa Jumuiya ya Maendeleo ya Kusini mwa AfrikaSADC kumuenzi kwa vitendo Rais wa kwanza wa Zimbabwe, Hayati Robert Mugabe kwa uthubutu wa kupinga mataifa ya kigeni kuingilia mambo ya ndani ya nchi za Afrika.Alisema hayo jana wakati akifungua mkutano wa Mawaziri wa sekta ya Mazingira, maliasili na Utalii wa SADC na watendaji na viongozi mbalimbali wa jumuiya hiyo, uliofanyika Arusha.Alisema,Septemba 6, mwaka huu tulimpoteza kiongozi jasiri, shupavu, mzalendo na mmoja waasisi wa harakati za ukombozi wa Bara la Afrika na Rais wa Kwanza wa nchi ya Zimbabwe. Kifo chake ni pigo kubwa kwa jumuiya yetu na Bara la Afrika. Tuliobaki hatunabudi kuenzi yote mazuri aliyotuachia ikiwemo uthubutu wa kupinga mataifa ya kigeni kuingilia mambo ya ndani ya nchi za Afrika pamoja na kuhimiza urafiki na ushirikiano ndani ya Jumuiya ya SADC na Bara la Afrika kwa ujumla. Tumuenzi kwa vitendo, alisema Makamu alisema kuwa mkutano huo umefanyika katika sehemu sahihi iliyojaa historia na kubeba maono ya waasisi wetu wa kuhusu maendeleo ya Kusini mwa Bara la Afrika.  <topic>: kitaifa 